Legenda o deset prstenova pripovijeda se tisućama godina.
U svakom naraštaju priča raste.
Ali u središtu joj je uvijek jedan čovjek.
Neki kažu da je našao prstenove u nekom krateru
ili ih ukrao iz neke grobnice.
Dali su mu snagu boga
i obdarili ga vječnim životom.
Mogao ih je upotrijebiti za dobro.
Ali on je jedino
htio moć.
Nazvao je svoju vojsku Deset prstenova.
S prolaskom stoljeća proširila se u svaki kutak svijeta.
Kretali su se u sjenama.
Svrgavali su državne vlasti.
I promijenili smjer povijesti.
Tisuću je godina proveo u prisvajanju novca i moći,
ali i dalje je htio više.
Jesi li čuo za legendarni Ta Lo?
To je skriveno selo s mitskim stvorenjima i drevnom magijom.
Tamo se uvježbava božanski stil borilačkih vještina.
Htio bih ga naći.
Naravno. Poslat ću izvidnika da istraži to područje
i vrati se s novim informacijama.
Hoću poći odmah.
Šuma se
pokreće.
Nije imao više što osvojiti na svijetu.
Tada je došao po moj dom.
Gdje je ulaz u Ta Lo?
Nisi dobrodošao u našem selu.
Ne znaš kome se obraćaš.
Nije me briga tko si.
Okreni se smjesta, pa te neću morati povrijediti.
Je li to sve?
U toj sam prilici upoznala tvog oca.
Bio je posljednja osoba u koju sam se očekivala zaljubiti.
Ali ljubav je imala druge nakane.
Shang-Chi,
ima još mnogo toga u legendi o prstenovima,
ali to ćeš doznati kad budeš malo stariji.
Ako su tatini prstenovi bili tako moćni, kako si ga uspjela pobijediti?
U našoj postojbini moć nam daje magija Velike Zaštitnice.
Kad se ima zmajsko srce
mogu se ostvariti čudesna djela.
Možeš li ih i dalje ostvarivati?
Ostavila sam te moći u Ta Lou s našom zmajicom,
ali ono što sam dobila zauzvrat nemjerljivo je bolje.
Uzmi ovo.
Kad god se osjećaš izgubljeno,
ovo će ti pomoći da pronađeš put kući.
Upamtit ćeš to?
DANAŠNJICA
Okej.
Dobar dan, dobrodošli u Fairmont...
Ja ću voziti.
Ne, nećeš. Katy.
Hej, hej, vraćaj se ovamo.
Daj mi ključ.
Molim te, otvori vrata.
Bože moj.
Ispadaj. -Ti upadaj!
Čuj, ako mu išta bude, bit ćemo bez posla i u doživotnom dugu.
Joj, ma daj. Ništa neće biti ovom autu. Ja sam azijski Jeff Gordon.
Ne znam tko je to.
Najviše pobjeda u povijesti NASCAR-a?
Molim te, izađi iz auta.
Shaune.
Deset godina smo prijatelji, okej?
Znaš da nisam glupača.
Molim te, uđi. Vozit ću polako.
Katy, pazi na...
Znao sam da je Katy muka čim smo se upoznali u srednjoj.
Puno su me maltretirali, onako kako sve nas maltretiraju.
A i tek sam se doselio u SAD, pa sam se patio s engleskim.
I jednog dana krenem na ručak
kad mi dvostruko veći tip dovikne niz hodnik:
"Kako je, Gangnam Style?"
Pa viknem: "Nisam Korejac, idiote."
I skrenem za ugao i vidim da taj spušta ruksak,
unosi mu se u lice.
I baš kad krene zadati prvi udarac, Katy se pojavi niotkuda,
stane točno između nas i iz petnih žila počne pjevati "Hotel California".
Što?
To je umijeće zbunjivanja. Odlično djeluje na glupe.
I tako smo se upoznali.
Onda sam ga odvukla na parkiralište.
Tad mi je otkrila da je usput tipu maznula ključeve Mustanga.
Da, malo smo se provozali oko bloka.
A i tvoja supruga je bila u autu.
Tako je. Bila si.
Što?
Samo na stražnjem sjedalu.
To je dio auta. -To je ipak dio auta.
Zašto mi to nikad nisi ispričala?
Znaš, prije završenog prava, cura ti je bila dosta divlja.
Što ti se dogodilo?
Odrasla sam.
Što to treba značiti? -Da, što to treba značiti?
Da možda dođe točka kad treba prestati ići u vozikanje
i početi razmišljati o ispunjavanju svog potencijala.
Molim te, reci da se šališ, Soo.
Čujte.
Sada živimo u svijetu
gdje u svakom trenutku polovica stanovništva može nestati.
Život je prekratak i prekrhak.
Katy, razvoziš automobile s počasnom diplomom Berkeleyja,
a Shaun govori, ono, četiri jezika.
Oduvijek ste mi najdarovitiji znanci.
Samo ne shvaćam zašto se bojite to konkretno primijeniti na nešto ozbiljno.
Opa.
Zvučiš kao moja mama. Također se
pomalo oblačiš kao ona.
Odakle je ova, iz Talbotsa?
Ne bježimo od odrastanja.
Zar je bježanje imati posao koji zaista voliš?
Da, to baš nema smisla.
Misliš da je uslužno parkiranje lako?
To je najizazovniji posao na svijetu. Treba znati s ljudima, znati voziti...
Soo ne zna ni parkirati uz rubnik.
Pa, skoro će ponoć. Radimo jutarnju smjenu.
Radije budimo odgovorni. Idemo spavati.
Da, možemo biti odgovorni. Možemo tako.
Ili...
TJESKOBA NAKON BLIPA? NISTE SAMI
NACIONALNI BROJ ZA PODRŠKU OKO BLIPA
Jutro, gospođo Chen.
Nije još spremna.
Dođi popiti kavu dok čekaš.
Katy, Shaun je došao.
Da, mama, evo me za minutu.
Ruihua, trebao bi pomagati tati da popuni police u trgovini.
Mama, ne mogu raditi na prazan želudac, noge mi se grče.
Možda da mu Shaun pomogne, umjesto da svakog dana dođe jesti našu hranu.
Rado ću pomoći.
Ne, Ruihua ima tu dužnost, on će.
Waipo.
Tu sjedi waigong.
Oh, ispričavam se.
Ove godine će za Dan mrtvih dobiti sve ono što najviše voli.
Waigong sigurno smije ponijeti Funyune i cigarete u zagrobni život?
Smije ponijeti što god hoće.
Lani sam mu stavila bocu viskija na grob.
I do jutra je nestala.
Znam da je vama to blesavo, djeco.
Nije nam blesavo, waipo.
Samo znamo da bi waigong htio da okreneš novi list i uživaš u životu.
"Okretanje novog lista" je američki pojam.
Amerikanka si, mama! Ne zaboravi.
Shaune.
Je li moja kći ovog tjedna potražila neki novi posao?
Jako joj se sviđa ovaj posao.
Kao i meni.
Waigong se nije ovamo doselio iz Hunana
da živite od parkiranja auta.
Pa, kad smo kod toga, mislim da će nam pobjeći bus.
Ispričavam se na neprihvatljivom poslu.
I na sinoćnjem izlasku do kasna, ne bih li uživala u životu.
Ali jednog dana ćete se ponositi mnome, obećavam.
Ja se ponosim tobom, seko. Parkiranje auta je superteško.
Hvala, braco. Možda jednog dana položiš vozački, da ostvariš san kao ja.
Dođi, Shaune, idemo.
Kad ćete se vas dvoje vjenčati?
Waipo, samo smo prijatelji.
U redu. Idite, idite, idite.
Gle. Gledaj to. Gledaj tu curu.
Piše znanstveni rad u busu.
Pa?
Moja mama je priželjkivala da joj iz vagine izađe baš takva kći.
Ispričavam se zbog nje.
Kako ide?
Daj mi privjesak
i nitko neće nastradati.
Poznaješ ovoga?
Ne znam o čemu ti to, kompa.
Hej! Puštaj me!
Što ti je, šupčino?
Nije mi do svađe.
Onda nam daj privjesak!
Imate pogrešnoga!
Zar izgleda kao da se zna tući? Daj, buraz!
Jesi dobro?
Hej, kako je, ekipa? Ovdje vaš Klev.
Javljam se uživo iz busa.
Da znate, malo sam u mladosti trenirao borilačke vještine,
pa ću pokušati ocjenjivati ovu borbu dok traje.
Pas mater.
Tko si ti?
Možeš ti to, buraz!
Ispričavam se.
Ne, ne, ne!
Oprosti.
Što je sad ovo, kvragu?
Stvarno bi sad o tome?
Vozač busa je pao.
Neću se baviti time.
Kad god pokušam voziti bus, viču na mene.
Idi, čudaku!
Otvori vrata, molim te!
Stražnji dio će otpasti.
Na moj znak naglo skreni desno.
Kakav znak?
Svi u prednji dio, smjesta!
Brzo! Brzo, brzo, brzo.
Kako je, ekipa? Kako je, ekipa? Kako je, ekipa?
Ti i sestra zaslužujete što vam slijedi.
ZAUSTAVLJANJE
Držite se, svi skupa!
O, Bože.
Bože moj!
Oprostite.
Baš smo dobar tim.
Shaune. Hej.
Moraš mi objasniti koji je ovo vrag.
Što to radiš? Kamo ideš?
U Makao. -Makao?
Ovi mi sad idu na sestru i moram prvi do nje.
Imaš sestru?
Čuj, znam da si zbunjena. Objasnit ću na povratku, obećavam.
Ne, ne.
Kvragu, ne, kompa. -Hej!
Sereš!
Uz tebe sam pola tvog života.
Shvaćam da nikad nisi htio pričati o nekim temama, i nisam te tjerala.
Ali tip s ježenom mačetom umjesto ruke
upravo nam je prepolovio bus, Shaune!
Tko si ti, kvragu?
Sestra mi je ovo poslala pred nekoliko mjeseci.
Mislim da stanuje na toj adresi.
One tamo je poslao moj tata.
Što?
Ako joj naude...
Žao mi je, ali moram otići.
Dobro.
Možeš objasniti u avionu.
Što? Ne, Katy, ne možeš samo...
Možeš objasniti u avionu, Shaune!
Nakon što mi je mama umrla
tata me počeo obučavati.
Od izlaska do zalaska sunca
učio sam sve moguće načine za ubijanje čovjeka.
Do četrnaeste jedva da sam se sjećao kakav mi je život bio prije njene smrti.
U toj me dobi poslao na moj prvi zadatak.
Bio sam spreman učiniti što god hoće.
Da me zamolio da spalim svijet, upitao bih ga...
Goveđi ili vegetarijanski?
Nestalo je piletine, pa su u ponudi samo goveđi ili vegetarijanski.
Vegetarijanski bi bio sjajan.
Da, također.
Okej. -Hvala vam.
Dakle...
Oh, nestalo je i vegetarijanskog.
Sad imamo samo goveđi.
Goveđi. Jer samo to imate, zar ne?
Okej, uzimate goveđi. -Da.
I... -Goveđi.
I goveđi.
Dva goveđa.
Jesi li to obavio?
Znao sam da mu se ne mogu vratiti, pa sam samo
pobjegao.
Znam da sam ti sad istresao puno toga.
Moja sućut zbog tvoje mame.
Vjerojatno također trebam spomenuti da mi ime formalno ne glasi Shaun.
Što?
Kako glasi?
Glasi Shang-Chi.
Shaun-Chi.
Ne. Shang-Chi.
Shaun-Chi.
Shang.
Shaun. -Shang.
Shan.
S-H-A-N-G. Shang.
Shang?
Da.
Promijenio si ime iz Shang u Shaun?
Da, nisam... Da.
Pitam se kako te otac pronašao.
Okej, bilo mi je petnaest. U redu?
Koja ti je logika promjene imena? Kriješ se.
Okej. -A zoveš se Michael.
Pa to promijeniš u Mishael.
Nije tako bilo.
U stilu: "Bok, zovem se Gina. Krijem se. Moje novo ime je Gyna."
Ne čujem te, oprosti.
Da, okej. O, da, čuješ ti mene.
Potpiši se tu za ulazak.
Tražim svoju sestru Xu Xialing.
Jesi li čuo za nju?
Dala mi je ovu adresu.
Okej.
Djeluje simpatično.
A ovo dizalo je svakako propisno.
Nikako nije moguće da samo padne s boka zgrade...
Bus Boy!
Dva milijuna pregleda u tri dana, buraz!
Kvragu, kompa.
O, ne.
A ti si vozila!
Oh, kineski mi ne ide.
Oh, može i tako. Govorim A-B-C.
Oh, sjajno.
Ja sam Jon Jon. -Jon Jon.
Dobrodošli u klub Golden Daggers.
Okej, da te priredimo za borbu.
Čekaj. Što?
Mi smo multiplatformsko globalno poduzeće.
Svaka borba se prenosi uživo na tamnoj mreži.
Tisuće gledatelja upravo ulažu oklade.
Ovo će dići tvoj brend na sasvim novu razinu.
Mislim da je došlo do zabune.
Sviđa mi se tvoje šiljato lice.
Hvala!
Inače se bori za glavni ring, ali takva viralna zvijezda?
Prvi si u redu, beba.
Nisam se došao boriti ni s kim. Okej? Tražim sestru Xu Xialing.
Nikad čuo za nju.
Upravo smo u zadnji čas izgubili borca, pa dobivaš idući termin.
Baš lijepo, Helen.
Hoće li se boriti u ovima?
Ne, ne, ne. To su borbe niske razine.
Ti ćeš se boriti tamo gore.
To je boljelo, Emile.
Da ti pokažem kakav je to osjećaj?
Wong! Wong! Wong!
Naprijed, Wong!
Uvijek se kladim na Azijce.
Bože moj.
Da, čuj, ne idem gore, okej?
Samo nastojim...
Prekasno je za odustajanje. Već si pristao, buraz.
Što? -Potpisao si ugovor, sjećaš se?
Ime ti je na popisu.
Oklade se gomilaju.
Zbilja? Koji je naš udio? -Oh, golem je.
Nije bitno.
Bitno je.
Kompa, borio si se s pet atentatora i rumunjskim divom s rukom od britve
na busu u vožnji.
Ovo je samo s jednim.
Samo daj.
Onda će nam svima platiti, pa ću ti pomoći da nađeš koga god već tražiš.
Daj. Možeš ti to.
Možeš ti to. -Nemaj tremu.
Hvala ti.
Da. -Da.
Kako čeljust?
Možda da počneš obuzdavati te udarce kao što smo vježbali?
Volim tog tipa.
Sad skini majicu.
Dame i gospodo, borba na koju ste svi čekali.
Nevjerojatna viralna senzacija,
skroz iz San Francisca u SAD-u.
To je Bus Boy!
Gdje ti je majica?
A večeras mu se u borbi suprotstavlja
strahovita ubojica iz našeg Makaa,
Xu Xialing!
Sestro.
Čekaj, čekaj!
Što to radiš?
Znam da se ljutiš.
Ali možeš me saslušati?
Nemamo vremena za ovo.
To sigurno boli.
Prestani me tući, molim te.
Prestani! Hoću ti pomoći!
Tata te odlučio napasti.
Neću se boriti s tobom.
Nisi se smio vratiti.
Ponekad, dok izvodim forme,
sklopim oči
i imam dojam da je osjećam.
Imaš li ti kada takav osjećaj?
Ne.
Znam zbog čega odlaziš onamo.
Ne znam što ti on govori, ali mama...
Mama je mrtva.
Molim te, ne ostavljaj me ovdje.
Vraćam se za tri dana.
Xu Xialing, čudesna si!
Volimo te, Xu Xialing!
Ti si voditeljica ovoga?
Vlasnica sam.
Odakle ti toliki novac?
Kladila si se protiv mene?
Ne.
Bok, Xialing. Ja sam Katy.
Ti si, ono, totalna štemerica. Sve radiš, ono, skroz kul.
Bilo je zbilja kul.
Sviđaju mi se tvoje hlače.
Hvala ti. Hvala. Da.
Što hoćeš?
Deset prstenova su nas zaskočili u San Franciscu.
Vidjela sam snimku.
Uzeli su mi privjesak.
Sada dolaze po tvoj.
Ne znam što će mu, ali oboje znamo da nije za dobro.
Znaš što mi je rekao kad je otišao?
"Vraćam se za tri dana."
I nakon tri dana otišla sam do maminog oltara i čekala.
Tri dana su se pretvorila u tjedan,
tjedan se pretvorio u mjesec, a mjesec se pretvorio u šest godina.
Toliko mi je trebalo da shvatim da mi on više ne treba.
Sama sam izgradila ovo ovdje.
Tada mi nisi trebao, a ne trebaš mi ni sada.
Zašto si mi onda poslala razglednicu?
Kakvu razglednicu?
Nisam ti ovo ja poslala.
Postoji li stražnji izlaz?
Shaune.
Hej. Hej! Hej, otvori!
Otišla je, kompa.
Što da radimo?
Dođi!
O, ne, kvragu. Goni se! Neću to raditi.
Ako stignemo do dizala, uskačemo na idućem katu.
Katy, nemamo izbora. Moramo odmah krenuti.
Je'n, dva, tri.
Samo idi ravno do tog dizala.
Možeš ti to.
Kupit ću ti vremena. Samo nastavi.
Shaune!
Shaune! Shaune!
Bože moj!
Stižem!
Shaune!
Drži se.
Držim te.
Shaune!
Katy!
Pustila si da skončamo!
Sad znaš kakav je to osjećaj.
Što će mu privjesak?
Jesi li smekšao u Americi?
On ima privjesak!
Kazao sam svojim ljudima da te neće moći ubiti ni da pokušaju.
Drago mi je da sam imao pravo.
Uželio sam te se, sine.
Idemo kući.
Moj sin je kod kuće.
Odvedite djevojke u njihovu sobu.
Ovog tjedna sam vidjela neke stvarno strašne stvari,
ali vaš tata je na, ono, skroz idućoj razini.
Hoće li nas ubiti?
Samo kimaj. Ne govori. Zaboravit će da si tu.
Tako sam ja preživjela.
Oduvijek je takav prema tebi?
Samo otkako mi je mama umrla.
Kaže da me nije mogao gledati jer sam ga podsjećala na nju.
Nisam smjela trenirati s dječacima.
Ali promatrala sam sve što rade i podučila se da to radim bolje.
Kad si otišla?
Pobjegla sam sa šesnaest godina.
Čim sam znala da mi se brat ne vraća.
Pokrenula si podzemni borbeni ring u Makau
kad ti je bilo šesnaest godina?
Ako me tata neće pustiti u svoje carstvo, podići ću vlastito.
Ma to, kvragu.
Shang-Chi.
Dovoljno je.
Uvježbavaš li engleski?
Da.
Moraš osnažiti svoj um zajedno sa svojim tijelom.
Ako hoćeš da ti oni jednog dana pripadnu,
moraš mi pokazati da imaš dovoljno snage da ih nosiš.
Kako si me pronašao?
Uvijek znam gdje su mi djeca.
Dao sam ti deset godina da živiš svoj život, i kamo te to dovelo?
Sad je vrijeme da zauzmeš svoje mjesto meni uz bok.
Ništa od toga.
Amerikanko.
Zove se Katy.
Koje ti je kinesko ime?
Ruiwen.
Imena su sveta, Ruiwen.
Spajaju nas ne samo s nama samima, već sa svima koji su prethodili.
Evo smiješne priče.
Pred koju godinu jednome je američkom teroristu zatrebao zlotvor
ne bi li bacio vašu zemlju na koljena.
Zato je prisvojio Deset prstenova. Mojih Deset prstenova.
Ali kako nije znao moje pravo ime, izmislio je novo.
Znate li koje je ime izabrao?
Mandarin.
Dao je svojoj marioneti ime jela s piletinom.
I upalilo je.
Amerika se prestravila.
Jedne mandarine.
Istina glasi
da sam kroz život nosio mnogo imena.
Kralj Ratnik, Majstor Khan, najopasniji čovjek na svijetu.
Godinama sam smatrao da jedino to i trebam biti.
Ali kad sam upoznao njihovu majku
sve se promijenilo.
Pokazala mi je dio mene koji nisam ni znao da postoji.
Bilo mi je kao da po prvi put vidim svijet.
Odrekla se svega da možemo biti zajedno.
A i ja sam se.
Znaš li tko je unutra?
Reci: "Zdravo, sestrice!"
Nakon svih tih godina napokon sam našao nešto
za što vrijedi ostarjeti.
Pravo ime mi je Wenwu.
Jedino me ona tako zvala.
A kad je umrla
godinama sam bio izgubljen.
Ali više nisam izgubljen.
Nakon što ste pobjegli, djeco,
tako sam se čeznuo spojiti s vašom majkom
da sam se opet bacio na izučavanje njenog sela.
Legendarnog Ta Loa.
Nisam uspio pronaći tajni put do ulaza u selo,
ali pronašao sam što to oni kriju.
Duboko u njihovom gorju su dveri.
Vaša majka nas tamo čeka.
Znam da nije lako povjerovati.
Ni sâm možda ne bih vjerovao u to da mi sama to nije rekla.
O čemu ti to?
Sjedio sam upravo tu, na ovoj stolici,
duboko uživljen u istraživanje,
i ona mi se obratila.
Bilo je kao da stoji u ovoj prostoriji.
Osjećao sam njen dah na obrazu i njen dlan na leđima.
Kazala mi je da joj treba moja pomoć.
Što traži?
Da je spasim od njenog naroda.
Nakon što smo se zaljubili, vaša majka je htjela da živimo u Ta Lou.
Zatražila je dopuštenje od starješina, a oni su odbili.
Rekli su da nisam dostojan.
Ona bi i dalje bila s nama. Svi bismo tamo živjeli zajedno.
Ta Lo nam je ovo učinio.
Zaključali su je iza tih dveri za kaznu.
Zar ne uviđate?
Ona nam ostavlja naznake.
Hoće da je nađemo
i dovedemo kući, da opet možemo biti obitelj.
Tata, mama je pokojna.
Ne govori ti iza nekakvih dveri, niti nam ostavlja neke naznake.
Što je onda ovo?
Pristup Ta Lou čuva pokretni labirint.
Ali postoji izravan prolaz kroz šumu koji se otvara samo jedanput godišnje,
na Qingming Jie.
Da bi se prošlo, mora se znati trasu i točno vrijeme otvaranja.
Sada znam oboje.
Za tri dana
izbavit ćemo moju suprugu iz zatvora i dovesti je kući.
Zbog toga ste tu.
Da mi pomognete vratiti nam je.
A što ako ti ne daju da otvoriš dveri?
Spalit ćemo selo do temelja.
Što?
Ne možete samo umarširati u mamino selo s tim sranjem.
Znate li koliko je ludo...
Hej!
Kamo me vodite?
Dokad ćete se pretvarati?
Zatvorite ih.
U redu je, mili moj.
Uskoro ćemo svi opet biti zajedno.
Dakle, sad sam poprilično zbunjena,
jer sam isprva mislila da bi vaš tata
svakako trebao na terapiju zbog samoobmana,
ali onda je taj zmaj izrigao magičnu vodenu kartu
i sad pojma nemam što je stvarno.
Je li istina to što kaže o maminom selu?
Pričala nam je priče o Ta Lou kao malima.
O selu u drugoj dimenziji punom magičnih stvorenja.
Mislio sam da je to tek bajka.
Što ako je tata u pravu?
O tome da mamu njen narod drži zaključanu iza nekih dveri?
Luđe od toga se znalo pokazati točnim.
Čuj, ne znam koji se vrag zbiva,
ali ako ne uspijemo doći u Ta Lo prije njega,
uništit će sve što još imamo od obitelji.
Ova obitelj je odavno uništena.
Koji je to vrag bio?
Ideš prema tim glasovima?
"Probudi Duncana kucanjem svojim."
"Kad bar bi mog'o."
"Da djelo spoznam, bolje da..."
Oh, pozdrav, mileni.
Koja je godina?
Tko si ti?
Trevor? Slattery?
Glumac iz Liverpoola?
Čekajte.
Jeste li vi djeca vrhovnoga?
Pripremam monolog za objed u čast vašeg povratka kući.
Oh. Kamo će ona?
Zašto si tu dolje?
Pa, prije nekog vremena ponudili su mi ulogu terorista.
Znam, površno, otrcano, svesrdno se slažem.
Ali bolje od gladi, što da se radi?
Uglavnom, producent mi je kazao da radi za BBC.
Ali, u ironičnu obratu, ispostavi se da je on zaista terorist,
a ja uopće ne igram ulogu,
već, sad to shvaćam, nimalo laskavo tumačim vašeg oca.
Svi smo dobili prema zasluzi.
Producenta je raznio Iron Man, a ja sam robijao u saveznom zatvoru,
što se pokazalo najboljim za mene. Riješio sam se droge, opet otkrio strast.
Onda te moj tata izvukao?
Upravo tako.
Da te ubije.
Upravo tako.
Ali baš dok su me njegovi ljudi vezivali poradi smaknuća,
započeo sam izvedbu svojeg Macbetha.
"Odakle to kucanje? Probudi Duncana kucanjem svojim. Kad bar bi mog'o..."
Uživanciji nikad kraja.
Svakog tjedna otada nastupam za momke.
Znači, ti si mu kao lakrdijaš?
Može kratak isječak, ako hoćete. "Ujo, ujo, ujo..."
Hvala ti, Trevore. Mislim da neće trebati.
Sad stvarno samo trebamo naći način...
Koji vrag?
Koji...
Što je to?
Što je što?
To, to, to! -To! Što je to?
Vidite Morrisa?
Morrisa?
O, Morrise!
Vide te! Stvaran si!
Cijelo ovo vrijeme mislio sam da ga haluciniram.
Oh, fabulozne li vijesti.
Gdje mu je lice?
Malo je osjetljiv oko toga.
Oh. Stvarno?
Morris kaže da zna tko si.
Razgovara s tobom?
Da ne razgovara sa mnom, već bih odavna bio lud.
Odakle me poznaje?
Kaže da je odrastao uz tvoju mamu. U Ta Lou.
Navodno ga je vaš otac pokupio u nekoj čarobnoj šumi,
na jednoj svojoj ekspediciji za traženje ulaza.
Hoće da ga odvedeš kući.
Vjeruj mi, kompa, bih, da znam kako.
Tata tvrdi da se put do tamo otvara samo jedanput godišnje.
Morris kaže da vas sad može odvesti onamo.
Možete proći kroz labirint bez čekanja da se put otvori.
Ali, a to je veliko ali,
vrlo je opasno.
Koliko opasno?
Nitko nikad nije izašao živ.
Ali Morris je devedeset posto uvjeren
da nas može sigurno provesti.
Oh! Devetnaest posto.
Čuj, radila sam i veće gluposti s manjim izgledima.
Ali i da je taj pileći odojak u pravu, i dalje smo zatvoreni u...
Kako si...
Tata ima sustav tunela ispod cijele baze.
Tako sam prošli put pobjegla.
Ovaj nas vodi ravno u garažu.
Bože moj.
Tip mi se pomalo sviđa.
Samo po onoj rampi, pa na glavni ulaz.
Ide se ravno. Mislim da imamo tridesetak sekundi do...
Smijem li?
Smuči mi se otraga. Od vožnje.
To je moj auto!
Dovraga.
Držite se.
Postoji li drugi izlaz?
Na drugom kraju garaže.
Ali otvara se otiskom prsta.
Dolazi!
Sranje!
Što se zbiva tamo otraga?
Dajem sve od sebe.
Skenirajte otisak za otvaranje.
Požuri!
Trudim se!
Skenirajte otisak za otvaranje. -Shaune!
Pristup odobren.
ZATVARANJE
Vratit će se nakon što je dovedem kući.
Priredi ljude za rat.
Na zapovijed.
Moje prvo svjedočenje čistoj umjetnosti.
Tisuću devetsto šezdeset osma. Planet majmuna.
Sjedio sam u kinu pokraj mame i gledao kako se majstorstvo
odvija meni naočigled.
Nakon filma sam je upitao:
"Kako su natjerali te majmune da to rade?"
A ona me potapšala po glavi i rekla:
"Nije to stvarno, mišiću. To je samo gluma."
Tada sam znao.
Ako mogu podučiti te majmune da tako izvanredno glume,
zamisli samo što ja mogu donijeti svijetu.
Znači, postao si glumac jer si mislio da majmuni zaista...
Jašu konje? Jesam. Da.
Kad su, zapravo, jednostavno glumili da jašu konje.
I dalje mi to ne ide u glavu, iskreno rečeno.
Drago mi je zbog tebe, kompa.
Našao si svoju strast i prigrlio je
i s vremenom upotrijebio da osakatiš vlasti SAD-a, ali što sad.
Da. Ne, da, hvala.
Ovo je jako kul i to, ali dokad moramo ovdje sjediti?
Morris je vrlo jasan.
Prolaz posve ovisi o tempiranju.
Okej, ali o kojem je vremenu riječ? Ono, satima? Danima?
Prijatelji, puki sam prolazni posrednik beskonačne mudrosti stvorenja
daleko naprednijeg no što možemo istinski shvatiti.
To što vidi, što osjeća od ovog nesagledivog, neznanog univerzuma
nadmašuje sve što naši priprosti mozgovi mogu...
Oh! Možeš krenuti.
Što?
Kreni. Možeš krenuti. Kaže, kreni.
Radije ubrzaj.
Što? Zašto?
Katy, brzo, brzo, brzo!
Morris kaže: "Naglo desno na tri." -Što?
Dva.
Kamo naglo desno?
Sad.
Pa lijevo.
Poanta je ostati u džepu.
Kojem džepu? -Sad smo u njemu.
A ako ne ostanemo u džepu?
Šuma nas pojede.
Pojede? Što to znači?
Kaže da nas pojede. Idi lijevo.
Čuvaj leđa! -Ostani u džepu.
Na koliko je? -Pet metara.
Ostani u džepu. -Koliko je to u stopama?
Jako ježeno blizu.
Ostani u džepu. -Daj prestani s "Ostani u džepu"!
Još jednom desno, pa ravno do kraja.
Možda da ubrzaš.
A što misliš da radim?
Nećemo uspjeti.
Dolazim doma, mamice.
Morris kaže: "Svaka čast svima."
Sad samo moramo proći kroz taj vodopad
i u biti smo tamo.
Vrag te neće. Mislim da su one ptice zapaljene.
Stvarno?
Morris kaže da je to normalno.
To su mu stare frendice.
To je čudan konj.
Zbog čega me gleda?
Pozdrav svima!
Ja sam Xu Shang-Chi.
Ovo je moja sestra Xu Xialing.
Mi smo djeca Ying Li.
Ovo je moja prijateljica Katy.
Sjedajte u auto i vraćajte se kući!
Molim vas. Ne shvaćate.
Guang Bo!
Što to radiš?
Spustite oružje!
Shang-Chi.
Xialing.
Ja sam vaša teta Nan.
Jako sam dugo čekala da vas upoznam.
Sličite majci.
Bok, ja sam Katy.
Dobrodošla u Ta Lo, Katy.
Oh, hvala vam.
Gle tko se uspio vratiti kući!
Nisam prijetnja.
Samo zabavljač.
Morris može jamčiti za mene.
Nemamo mnogo vremena.
Stiže naš otac.
Naš narod se ovdje već dulje od četiri tisuće godina
priprema za nešto što nikad neće doći, nadamo se.
Mi smo čuvari Tamnih dveri,
zavjetovani štititi ovaj predio i vaš od zla zaključanog iza njih.
Naš tata stiže da otvori ta vrata.
Misli da tamo držite našu mamu.
Zbog čega to misli?
Ona mu je kazala.
Kaže da je čuje kako moli za pomoć.
Nosi li on prstenove?
Nije ih skinuo otkako je umrla.
Kakve veze oni imaju sa svim ovim?
Predio Ta Lo stere se daleko dalje od obala našeg malog sela.
Imamo gradove koji nadmašuju sve u vašem univerzumu,
bogate kulturom i poviješću.
Prije mnogo tisuća godina
sav naš narod živio je u miru i blagostanju,
sve do napada Žitelja Mraka.
Došao je s vojskom, proždirao svaku dušu na svojem putu,
a sa svakim ubijenim bivali su sve jači.
Nakon što su nam desetkovali najveće gradove,
pošli su u vaš univerzum da postupe jednako.
Vođe Ta Loa poslali su svoje najsnažnije ratnike ovamo
da im onemoguće dolazak do portala za vaš svijet.
Ali naši im preci nisu bili ravni.
Sve dok se Velika Zaštitnica
nije priključila njihovoj borbi i iz oseke stvorila plimu.
Zajedno su otjerali Žitelja i njegovu vojsku u Tamne dveri
i zaključali ih za njima.
Naš narod otada čuva te dveri,
osnažen magijom Velike Zaštitnice
i dara koji nam je dala.
Zmajske ljuske.
Tvore vrlo dobar oklop.
Vaš otac nije jedini htio odavde otvoriti Tamne dveri.
Mnogi su kroz stoljeća pokušali i podbacili,
a svima je zajedničko bilo jedno.
Ovamo ih je namamio glas nečega s druge strane.
Glas koji im obećava najveću žudnju.
Znači, misliš da se to žderači duša obraćaju našem tati?
Znaju da Deset prstenova imaju moć da ih oslobode.
Izvolite.
Na streljanu.
Što? Okej.
Očito idem dostaviti zmajske strijele.
Oh, dostavljaš zmajske strijele?
Da. Da budem korisna, znaš.
Hvala.
Idemo do vaše majke.
Divno je kako znate točno što hoćete,
pa se cijelog života usavršavate u tome.
Da sam ja bar više takva.
Kad god postanem prosječno dobra u nečemu, samo odustanem i počnem nešto novo.
Ali samo znam vlastite granice
i neću trošiti vrijeme u lovu na nešto
što će me na kraju razočarati. Nisam takva.
Guang Bo.
Daj joj da strijelja.
Ako ne naciljaš ništa, ništa ne pogodiš.
Bili ste joj sve.
Znala je da ćete jednog dana naći put ovamo
i zamolila me da priredim nešto za vaš dolazak.
Nakon gubitka osobe poput nje, lako se osjećati samotno na ovom svijetu.
Ali vi to niste.
Vi ste djeca ove obitelji
i sretan vam povratak kući.
Niste više u očevoj kući.
U Ta Lou vježbamo kao jedni drugima ravni.
Dovoljno si dugo bila u sjeni, dijete.
Guang Bo, jesi to vidio?
Bilo je mrak!
Jedino ga je moja majka mogla pobijediti.
Pokaži mi kako je to izvela.
Ne, pardon.
Pardon. Zaleđe, zaleđe.
Tvoja je majka znala tko je.
Znaš li ti?
Plod si svih koji su ti prethodili.
Baština tvoje obitelji, ono dobro i ono loše,
sve to tvori osobu koja jesi.
Prestani se kriti, nećače.
To samo produljuje bol.
Uskoro ćemo biti zajedno.
Gospodine.
Ljudi su spremni.
Prolaz će se otvoriti u zoru.
Priredit ću vozila.
Vodi dahom.
Pogledaj u svoje srce,
u ono svijetlo i u ono tamno.
Kako bi spoznao samoga sebe,
moraš se suočiti s jednim i s drugim.
Tvoj muž nas je pokušao uništiti.
Željezna banda je došla naplatiti taj dug.
Moj muž nije više kakav je nekoć bio.
Nema to veze.
Vaši poslovi s njim nemaju veze s mojom djecom.
Ona smiju otići,
ali svejedno nam netko mora platiti.
Xialing. Shang-Chi.
Idite u kuću.
Porazgovarat ću s našim gostima.
Ali nemaš svoje moći.
Shang-Chi, nemaj straha.
Mama.
Tata.
Kazala mi je da se mogu promijeniti.
Da mogu okrenuti leđa svojoj prošlosti.
Ali nije bila u pravu.
Da ih nisam skinuo,
ti ljudi se ne bi usudili na ovo.
I sad će platiti za to.
Gdje ti je šef?
Ne znam!
Kunem se da ne znam!
Dobro.
Krvarina se mora platiti krvlju.
Hoćeš li mi pomoći?
Pronašli smo čovjeka odgovornog za ubojstvo tvoje majke.
Tvoje je pravo da ovo privedeš kraju za nas obojicu.
A kad se vratiš,
obnovit ćemo Deset prstenova da bude kao nekoć.
Posvuda sam te tražila.
Jesi dobro?
Nisam osoba koja misliš da sam.
Već si se ispričao. Dobri smo si.
Ne mislim na to.
Okej.
Nego na što?
Kad me tata poslao da nađem čovjeka koji mi je ubio mamu,
kazao sam ti da to nisam mogao.
Lagao sam.
Mislio sam da si mogu promijeniti ime,
početi nov život, pretvarati se da se to nije dogodilo.
Ali...
Ona bi mrzila osobu u koju sam izrastao.
Tata te krenuo obučavati za atentatora kad ti je bilo sedam godina.
Poslao te na odstrel s četrnaest.
Shvaćaš koliko je to u banani, zar ne?
Moja mama je mrtva zbog njega.
A on sada dolazi uništiti njen dom.
Krvarina se mora platiti krvlju.
Što to govoriš?
Postupit ću onako kako me obučio.
Ubit ću ga.
Tu je.
Ne!
Nisi spremna.
Ona ostaje tu.
Zar ste došli pomagati ljudima koji vam rođenu majku drže u zatočeništvu?
Ona nije iza ovoga.
Laže ti stvorenje koje sve nas hoće uništiti.
Zar su ti to kazali?
Poznajem glas svoje supruge.
Sestra mi nedostaje koliko i tebi,
ali ovo nije način odavanja časti spomenu na nju.
Jeste li joj odali čast odbijanjem od vaših dveri?
Glupane jedan. Odbili smo tebe.
Grijesi tvoje prošlosti uništili bi ovo ovdje.
Pripazi kako mi se obraćaš, mladiću.
Živim već deseterostruko dulje od tebe.
Dajte mi da prođem.
Ne možemo.
Spalite selo.
Spriječi ga!
Kaniš li me samostalno spriječiti?
Ne bojim te se.
Da, bojiš se.
Cijeli si život proveo u strahu.
U stalnom bježanju.
U stalnom skrivanju.
Bio si prisutan kad su došli po nju
i nisi joj pomogao.
Stajao si na prozoru i gledao kako pogiba!
Izgubili smo je i trebali smo te.
Ali ti prokleti prstenovi bili su ti važniji od nas.
Obučio si sina za ubojicu.
Zar si ovo htio?
Čak i da je možeš vratiti,
zašto misliš da bi ona htjela imati veze s tobom?
Spasi me.
Spasi me, mili moj.
Spasi me.
Stižem, ljubljena.
Probio je dveri!
Ti stvorovi će nas pobiti ako ne budemo surađivali.
Misliš da ću pasti na to?
Vaše oružje je beskorisno protiv njih.
Ne treba nam vaša pomoć.
Mi smo moćnih Deset prstenova, i svi...
Radije surađujmo.
Pustite ih.
Pustite ih!
Što to rade?
Kradu duše da nahrane Žitelja Mraka.
Ako dovoljno ojača, probit će se ravno kroz dveri.
To je bio tek početak.
Preopasno je.
Moram pomoći prijateljima.
Nemoj poginuti.
Svi smjesta do vode!
Do jezera! Idemo! Idemo!
Hej, gdje ti je brat?
Nadala sam se da ti to znaš.
Spasi me.
Ciljaj u nebo, za pobjedu ili pogibiju!
Duboko udahni.
Shang-Chi, nemaj straha.
Imaš zmajsko srce.
Uvijek ću biti dio tebe. A bit će i tvoj tata.
Uzmi sve što smo ti dali i pretvori to u svoje.
Jako se ponosim tobom.
Naša obitelj te treba.
Kreni.
Zapni.
Odapni!
Moraš zaustaviti oca!
Ona nije iza ovoga, tata.
Miči mi se s puta, mali.
Ne.
Smiri se, kompa.
Nisam mrtav, samo dajem ulogu.
Lezi sad tu i glumi sa mnom.
Moram je spasiti.
Poziva me.
Da je bar tako.
Tata, molim te.
Obitelj te treba.
Pusti me van!
Sranje.
Ide prema selu!
Ako proždre dušu naše zmajice, bit će nezaustavljiva!
Ciljaj u grlo!
Moraš me pustiti.
Pusti me!
Nikada te više neću ostaviti.
Pas mater.
Kreni.
Večeras
odajemo počast onima koji su dali život da mi dočekamo još jedan dan.
Bili su više od ratnika.
Bili su naše majke i naši očevi,
naše sestre i naša braća.
A iako ćemo uvijek gajiti spomen na njih,
večeras ih puštamo na počinak s našim precima.
Tata, dobro mi ostaj.
Mama, bit ćemo dobro.
Prije tisuću godina,
kao i za tisuću godina,
uvijek ćemo biti zajedno.
Ozbiljno sam mislila da pogibamo.
A naučila sam strijeljati, ono, dan prije.
Sad na bojnom polju ubijam sve te Sisače duša sa Shaunovom tetom
koja je zakon, magična božica kung fua.
A ja se sa sestrom držim za Veliku Zaštitnicu
i nastojimo da nas ne pojede Megasisačica duša.
Megasisačica duša je bila baš gadna kuja. -Da. Htjela je pojesti dušu naše zmajice.
Tada bi mogla uništiti cijeli svemir. -Da.
Ostala mi je samo jedna strijela, a u sebi sam samo čula mamin glas kako govori:
"Pucaj više, muljatorice mala!"
I tako sam naciljala ravno u grlo Sisačice i odapela je.
Bio je pun pogodak.
A onda je Shaun pomoću Deset prstenova stvorio ludu vatrenu kuglu Kamehameha
od koje je stvor eksplodirao, i time je spasio svijet.
Da, toga dana smo izgubili dobre ljude,
ali izvukli smo se.
Izvukli smo se.
Je li izrugivanje gotovo?
O, ne. Ne izrugujemo ti se.
Onda, gdje je ta tvoja sestra?
Vratila se u bazu mog tate da pogasi njegove djelatnosti.
Da, tata mu je prošlih tisuću godina bio glava Deset prstenova.
Prije dva tjedna parkirali ste aute za napojnice,
a uvjeravate me da sad spašavate svijet
od čudovišta koja sišu duše?
Znam, hoćete mi vratiti za prošli put,
ali neću se ispričati jer sam rekla istinu kao prijateljica.
To sam stvarno ozbiljno rekla, a zapravo mislim
da ovaj vaš skeč dodatno potvrđuje moju poantu.
Očito ste...
Što? -Shang-Chi.
Shang-Chi.
Ovdje.
Prisutan.
Zovem se Wong.
Da, znam, gospodine. Vaš sam obožavatelj...
Imaš li te prstenove?
Da, da.
Dobro. Idemo, imamo puno tema za razgovor.
I ti.
I ja?
Mislim da trebamo...
Da.
Trebamo poći. -Da.
Znam da je ovo, ono, ludo, ali bacit ću ti poruku,
pa se opet nađemo. Bilo mi je drago, Johne.
Platim vam preko Venma za...
SHANG-CHI I LEGENDA O DESET PRSTENOVA
Ne odgovaraju nijednom artefaktu iz našeg kodeksa.
Što vi mislite?
Nisam siguran.
Nisu od vibranija. Da nisu chitaurski?
Takvu svemirsku tehnologiju nisam vidjela.
Koliko ih je tvoj tata imao prije no što ti ih je dao?
Oko tisuću godina.
Njihova termoluminiscencija ukazuje da su stariji.
Podosta.
Kad si prvi put upotrijebio te prstenove,
osjetili smo to u Kamar-Taju.
Što je to?
Svjetionik.
Šalju poruku.
Poruku kamo?
Jako mi je žao. Moram ovo riješiti.
Bruce ti može dati moj broj. Bilo mi je jako drago.
Da, nemam njen broj.
Stalno to radi.
Ljudi, čuvajte se.
Dobrodošli u cirkus.
Znam da nije lako upiti sve ovo,
ali morat ćete se na to naviknuti.
Ubuduće će se putanja vaših života
razlikovati od svih vaših dosadašnjih iskustava.
I nema vam povratka.
Oboje vas čeka dugo putovanje.
Idite kući, odmorite se.
Da. To je dobar prijedlog.
Da. Da, radije tako.
Ili...
PREVEO VLADIMIR CVETKOVIĆ SEVER
Čekaju.
Počnimo.
Imamo puno posla.
DESET PRSTENOVA ĆE SE VRATITI